CELEX: 62013TN0639
Language: da
Date: 2013-11-29 00:00:00
Title: Sag T-639/13: Sag anlagt den 29. november 2013 — Watch TV mod Rådet

15.2.2014   
            
            
               DA
            
            
               Den Europæiske Unions Tidende
            
            
               C 45/39
            
         Sag anlagt den 29. november 2013 — Watch TV mod Rådet
   (Sag T-639/13)
   2014/C 45/68
   Processprog: fransk
   
      Parter
   
   
      Sagsøger: Watch TV (Bruxelles, Belgien) (ved advokaterne F. de Visscher og M. von Kuegelgen)
   
      Sagsøgt: Rådet for Den Europæiske Union
   
      Sagsøgerens påstande
   
   
               —
            
            
               Afgørelsen, der blev truffet af Rådet for Den Europæiske Union den 30. september 2013, annulleres.
            
         
               —
            
            
               Rådet tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Med søgsmålet har sagsøgeren nedlagt påstand om annullation af den afgørelse, der blev truffet af Rådet for Den Europæiske Union om ikke at antage det bud, som sagsøgeren havde indgivet inden for rammerne af parti 1 i udbud UCA 190/11 »Av- og multimedietjenester til Rådet for Den Europæiske Union/Det Europæiske Råd« (EUT 2012/S-26-041228).
   Til støtte for søgsmålet har sagsøgeren påberåbt sig et enkelt anbringende om en tilsidesættelse af artikel 89, stk. 1, i finansforordningen (1) og artikel 131, stk. 5, artikel 135, stk. 2, og artikel 146, stk. 3, i gennemførelsesforordningen til finansforordningen (2), idet Rådet har tildelt kontrakten til en tilbudsgiver, hvis bud ikke opfylder de obligatoriske mindstekrav til ansøgernes kapacitet, som kræves i de tekniske specifikationer i udbudsbetingelserne. Sagsøgeren gør gældende, at Rådet derfor automatisk burde have afslået det antagne bud.
   
      (1)  Rådets forordning (EF, Euratom) nr. 1605/2002 af 25.6.2002 om finansforordningen vedrørende De Europæiske Fællesskabers almindelige budget (EFT L 248, s. 1).
   
      (2)  Kommissionens forordning (EF, Euratom) nr. 2342/2002 af 23.12.2002 om gennemførelsesbestemmelser til Rådets forordning (EF, Euratom) nr. 1605/2002 om finansforordningen vedrørende De Europæiske Fællesskabers almindelige budget (EFT L 357, s. 1).